Ikke-funksjonell testing

Ikke-funksjonell testing er testing av en programvareapplikasjon, en nettapplikasjon eller et system med tanke på dets ikke-funksjonelle krav, altså måten et system fungerer på i motsetning til den spesifikke atferden til systemet. Dette er ulikt fra funksjonell testing som tester mot funksjonelle krav som beskriver funksjonene til et system og dets komponenter.

Navnene på mange ikke-funksjonelle tester brukes ofte om hverandre på grunn av overlapp i omfang mellom ulike ikke-funksjonelle krav. For eksempel er programvareytelse et vidt begrep som inkluderer mange spesifikke krav som pålitelighet og skalerbarhet.

Eksempler 
Ikke-funksjonelle tester omfatter:

 Brukbarhetstesting, brukersentrert teknikk for interaksjonsdesign hvor et produkt evalueres ved å teste det på brukere
 Dokumentasjonstesting, evaluering av bruksanvisning og dokumentasjon av virkemåte, systemendringer og forbedringer
 Gjenopprettelsestest (herunder failover test), testing av hvor godt et program er i stand til å gjenopprette seg etter krasj, maskinvarefeil og andre katastrofale problemer
 Lasttesting, belastning av en struktur eller et system og måling av responsen
 Resilienstesting, tester for å sikre at en applikasjon fungerer under utfordrende forhold
 Samsvartesting, for å avgjøre om kravene i en spesifikasjon, teknisk standard, kontrakt eller forskrift er oppfylt
 Sikringstesting, tester for å detektere i sikringsmekanismene til et informasjonssystem som skal beskytte data og opprettholde funksjonaliteten
 Skalerbarhetstesting, testing for å måle en applikasjon sin kapabilitet til å skalere opp eller ut ikke-funksjonelle kapabiliteter, som å bestemme brukergrensen og sikre brukeropplevelse under høy belastning.
 Stresstesting, testing utover normal driftskapasitet for å bestemme systemets stabilitet eller kapsitet
 Testing av lokalisering og internasjonalisering, hvordan programvaren fungerer for mennesker fra forskjellige kulturelle bakgrunner og områder
 Tilgjengelighetstesting
 Utholdenhetstest (endurance test eller soak test, kortsiktig verifisering av stabiliteten til et system for å forutsi dets langsiktige oppførsel) eller pålitelighetstest (testing av pålitelighet gjennom livssyklusen til et produkt eller et system)
 Volumtesting, testing av systemytelse ved en viss mengde data, ofte store mengder eller maksimal grense
 Ytelsetesting, bestemmelse av systemytelse med hensyn på respons og stabilitet ved en bestemt arbeidsbelastning, samt andre kvaliteter som skalerbarhet, pålitelighet og ressursbruk

Relaterte tester 
 Avbruddstest
 Satstest (batch test)
 Knekkpunkttest
 Responstidstest
 Stabilitetstesting

Referanser

Eksterne lenker 
 2013-03-20 ISTQB Terminologi for test av programvare, versjon 2.2 Glossary Working Party, International Software Testing Qualifications Board, Erik van Veenendaal (engelsk), Ernst von Düring (norsk)

Programvareutvikling